На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019), члана 11. Одлуке о буџету општине Гаџин Хан за 2022. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-208/22-IV/0 од 25.02.2022. године,

Општинско веће општине Гаџин Хан на седници одржаној 25. фебруара 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2022. годину (“Службени лист града Ниша” 116/2021):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 66.**

**Економска класификација 499000 - Средства резерве**

**ОДОБРАВАЈУ СЕ** средства у износу од **51.000,00** динара (педесетједнахиљададинара) Општинској управи општине Гаџин Хан за измирење обавеза на име испостављених рачуна за расчишћавање терена и радове на спортској хали.

1. Средства из тачке 1. овог предлога распоређују се у оквиру

**Раздео 5**

**Програм 15 – ОПШТЕ УСЛУГЕ ЛОКАЛНЕ САМОУПРАВЕ**

**ПА 0602-0001 – Функционисање локалне самоуправе**

**Функционална класификација 130 – Опште услуге**

**Позиција 50**

**Економска класификација 423911 –Остале опште услуге**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2022. годину и финансијског плана Општинске управе општине Гаџин Хан утврђено је да на горе наведеној економској класификацији нису планирана средства за ове намене.

Наведена средства су потребна за измирење обавеза према ЈП Дирекцији Гаџин Хан на име испостављених рачуна за расчишћавање терена (јавних површина) у Гаџином Хану (Рачун број 05/6 -254.880,00 динара) и радова на спортској хали у Гаџином Хану (Рачун број 05/8 - 6.048,00 динара). Расчишћавање јавних површина у Гаџином Хану на КП 3858, 3859, 3860, 3963, 3864, 3866, 3869, 3868 и 3867 извршено је по Налогу за извођење радова Општинске управе општине Гаџин Хан број 352-130/22-IV од 31.01.2022.године. Налог је издат ЈП Дирекцији Гаџин Хан као вршиоцу искључивог права вршења комуналне делатности на територији општине Гаџин Хан и односи се на сечу стабала и растиња, уклањање пањева. Радове на спортској хали у Гаџином Хану ЈП Дирекција Гаџин Хан извршила је на основу усменог налога председника општине због хитности повезивања спортске хале на хидрантску водоводну мрежу.

Укупна обавеза за плаћање по напред наведеним рачунима износи 260.928,00 динара а укупно расположива средства по Одлуци о буџету општине Гаџин Хан за 2022.годину за ове намене износе 210.000,00 динара, тако да недостају средства у износу од 50.928,00 динара.

.

Средства за ове намене се обезбеђују из текуће буџетске резерве

Број: 06-400-117/22-III

У Гаџином Хану, 25.02.2022.године

ПРЕДСЕДНИК

ОПШТИНСКОГ ВЕЋА

Милисав Филиповић